CELEX: 62019TN0083
Language: el
Date: 2019-02-12 00:00:00
Title: Υπόθεση T-83/19: Προσφυγή-αγωγή της 12ης Φεβρουαρίου 2019 — AL κατά Επιτροπής

1.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/28
            
         
      Προσφυγή-αγωγή της 12ης Φεβρουαρίου 2019 — AL κατά Επιτροπής
      (Υπόθεση T-83/19)
      (2019/C 122/32)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: AL (εκπρόσωποι: A. Blot και S. Rodrigues, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να κρίνει την υπό κρίση προσφυγή-αγωγή παραδεκτή και βάσιμη·
               
            
                  —
               
               
                  να ακυρώσει την απόφαση με την οποία απορρίπτεται σιωπηρώς το αίτημα αποζημιώσεως που υπέβαλε ο προσφεύγων-ενάγων στις 19 Δεκεμβρίου 2017 και, εφόσον παρίσταται ανάγκη, την απόφαση της 12ης Νοεμβρίου 2018 με την οποία απορρίπτεται η διοικητική ένσταση του προσφεύγοντος-ενάγοντος·
               
            
                  —
               
               
                  να αποκαταστήσει την υλική ζημία και την ηθική βλάβη που υπέστη ο προσφεύγων-ενάγων·
               
            
                  —
               
               
                  να καταδικάσει την καθής-εναγομένη στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής του, ο προσφεύγων-ενάγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται παράβαση των συμβατικών δεσμεύσεων της καθής-εναγομένης έναντι του προσφεύγοντος-ενάγοντος, καθόσον η Επιτροπή δεν τήρησε τη δέσμευση που είχε αναλάβει, λόγω του ότι διόρισε τον προσφεύγοντα-ενάγοντα στη θέση του διαμεσολαβητή της Ευρωπαϊκής Ένωσης στο πλαίσιο της εταιρικής σχέσης για τα δάση της Λεκάνης του Κονγκό.
               
            
                  2.
               
               
                  Με τον δεύτερο λόγο προβάλλεται παραβίαση της αρχής της προστασίας της δικαιολογημένης εμπιστοσύνης.
               
            
                  3.
               
               
                  Με τον τρίτο λόγο προβάλλεται προσβολή του δικαιώματος ακροάσεως.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της χρηστής διοικήσεως και του καθήκοντος μέριμνας.